पूर्ण स्वराज
31 दिसम्बर 1929 को भारतीय राष्ट्रीय कांग्रेस का वार्षिक अधिवेशन तत्कालीन पंजाब प्रांत की राजधानी लाहौर में हुआ। इस ऐतिहासिक अधिवेशन में कांग्रेस के ‘पूर्ण स्वराज’ का घोषणा-पत्र तैयार किया तथा 'पूर्ण स्वराज' को कांग्रेस का मुख्य लक्ष्य घोषित किया। जवाहरलाल नेहरू, इस अधिवेशन के अध्यक्ष चुने गये।
गंगा सिंह
बीकानेर के महाराजा गंगासिंह एक प्रतिक्रियावादी व निरंकुश शासक थे! 1931 में स्थापित 'नरेंद्र मंडल' के संस्थापकों में से थे- बीकानेर क्षेत्र के प्रारंभिक नेता कन्हैया लाल व स्वामी गोपाल दास, इन्होने 1907 में चूरु में सर्वहितकारिणी सभा की स्थापना की थी| यह एक सामाजिक शैक्षणिक संस्था और किसी हद तक अराजनीतिक संस्था ही थी | सर्वहितकारिणी सभा ने चुरू में लड़कियों की शिक्षा हेतु एक पाठशाला खोली और अनुसूचित जाति के छात्रों की मुफ्त शिक्षा के लिए 'कबीर पाठशाला' स्थापित की पर महाराजा गंगा सिंह इस रचनात्मक कार्य के प्रति भी आशंकित हो उठे और इस सभा की स्थापना को बीकानेर राज्य के विरुद्ध संगठित षड्यंत्र बता कर उन्होंने संस्था को ही प्रतिबंधित कर दिया | इस तरह यों तो बीकानेर में राष्ट्रीय चेतना/ राजनीतिक चेतना महाराजा गंगा सिंह के शासन काल में प्रारंभ हो गई थी पर वह अपनी रियासत में बीकानेर में राष्ट्रीय विचारों खास तौर पर स्वाधीनता संबंधी मांगों को पनपने देना ही नहीं चाहते थे !